- ಲುಕ
- <
- 1
- >

ಲುಕನು ಬರೆದ ಯೆಸುವಿನ ಸುವಾರ್ತೆ
ಲುಕ ಬರ್ದಲ ಯೆಸುನಿ ಸುವಾರ್ತಾ
ವಳಕ
ಲುಕಾ ಬರ್ದಲ ಸುವಾರ್ತೆ ನವಾ ವಡಂಬಡಿಕೆಮಾನು ಯೆಸು ಕ್ರಿಸ್ತನ ಜಿವನನಾ ಹುತಿ ವಿವರಣೆ ದಿವಾನು 4 ಪುಸ್ತಕಮಾನಿ 1 ಪುಸ್ತಕಥಯೊಸ ಎ ಹರಿ ಯಕ್ಕ ಪುಸ್ತಕನೆ ಸುವಾರ್ತೆ ಕೈನ ಬಲಾವಸ. ಇನು ಮತ್ಲಬ ಚೊ಼ಕಿ ವಾರ್ತಾ ತೆ ಕ್ಹಾರು ಯೆಸುನು ಮರಣ ಥಯಲ್ಪರ ಮತ್ತಾಯ, ಮಾರ್ಕ, ಲುಕ ವರಿ ಯೊಹಾನ, ಕವಾಲಾವೊನಾ ಹುತಿ ಬರ್ದಲ ವ್ಹೈ. ಲುಕ ಕ್ಹಾಲಿ ಯೆಸುನು ಜಿವನನಾ ಚರಿತ್ರೆನಾ ಹುತಿ ಯಕ್ಕಜ಼ ಬರದ್ಯೊ ನತ್ತಿ. ತೆನೈಸೊ ತೆ ಯೆಸುನಾ ಮರಣ ವರಿ ಪುನರುತ್ಥಾನ ಥಯಲ್ಪರ ತಿನು ಶಿಷ್ಯಾ ಕರ ಕ್ಹಾರು ದಕ್ಹಾ ವಿಷಯಲನಾಹುತಿ ಬರ್ದ್ಯೊಸ. ತೆ ಪುಸ್ತಕನಾ ನಾಮ ಅಪೊಸ್ತಲೊನಾ ಕಾಮೊ ಕಲಾಪೊ ಲುಕಾ ಬರ್ದಲ ಸುವಾರ್ತೆ ಎಜ಼ ಟೈಮ್ಮಾ ಬರ್ದಲ ವ್ಹೈ. ಕವಾನು ಖಚಿತ ಥೈನ ನತ್ತಿ. ವರಿಬಿ ಘನ್ನಾ ವಿದ್ವಾಂಸೊ ಕ್ರಿಸ್ತನಾ ಹುಟಲ್ಪರ ಘನ್ನಿ ತರಾ 60 ವರಕ್ಹ ಥಯಲ್ಪರ ಬರ್ದಲ ವಸೆ ಕೈನ ವಪ್ಪಿಲಿವಸ.
ಬರ್ದಾಲೊ ಲುಕಾ ಕವಾಲೊ ಯಕ್ಕ ಡಾಕ್ಟರ ವ್ಹತ್ತೊ. ತಿನು ಬರ್ದಾನು ತರಿಕೊ ವರಿ ಶಿಕ್ಕಲವಾಲೊ ಮನಕ್ಹ ವ್ಹತ್ತೊ. ಕವಾನು ದೆಕಾಡಿನ ದಿವಸ. ಲುಕಾ ಯೆಸುನು ಜಿವಣಾ ಹುತಿ ನಿಖರಚತಾಕ್ಹು ವಿವರಣೆ ಕವಾನೆ ಮನಸ ಕರ‍್ಯೊ. ತೆ ಕ್ಹಾರು ಘಟಣೆ ತೆ ಕ್ಹಾರು ಥಯಲ ತಿಮ್ಮಜ಼ ಕದ್ಯೊ. ಇಮ್ಮ ಒದಾಲಾವೊನೆ ಇನಾಹುತಿ ಫೈದೊ ಥಾವಾ ವರಕ್ಹು ಕರ‍್ಯೊ. ಲುಕ 1—3 ತೆ ಯಹುದ್ದಿ ನ್ಹೊತೊ ಕೊಲೆಸ್ಸ 4:10-14 ವರಿ ಯಹುದ್ದಿಯೊ ನೈಸೊ ಮನ್ಕಹೊಬಿ ಕಳೈಲ್ಯು ಕೈನ ಕವಾನು ಮಯಾಮಾ ತೆ ಬರದ್ಯೊ ಎ ತೆ ಯಹುದ್ದಿಯೊನಾ ಪದ್ದತಿಯೊನಾ ಹುತಿ ತಿನಾಕ್ಹು ತೆಜ಼ ವಿವರಣೆ ದಿವಾನು ದೆಕ್ಯಾಮ ಅಪೊನೆ ಗ್ವತ್ತ ಥೈನ ಆವಸ. ಲುಕ 1—8
ಲುಕಾ ಬರ್ದಲ ಸುವಾರ್ತೆಯು ಮತ್ತಾಯ ವರಿ ಮಾರ್ಕ ಬರ್ದಲ ಸುರ್ತೆ ಲಿಂಗತಜ಼ ಛೆ. ಕಾಕದ್ಯಾಮ ತೆ ಕ್ಹಾರಿಯೊ ಯಕ್ಕ ಥರಾನಿ ವಿಷಯಯಮಾ ಕವಸ. ಎ ತನ್ನ ಪುಸ್ತಕೊಮಾ ಲುಕಾ ಬಾಪ್ತಿಸ್ಮಾ ದಿಲಾವಾಲೊ ಥಯಲ ಯೊಹಾನ ಹುಟ್ಟಲನಾ ಹುತಿ ಘನ್ನು ವಿವರದಿವಸ ಲುಕಾ ಮಾಫಿನಾ ಹುತಿ ಕವಸ. (ಲುಕ 3 ಅದ್ಯಾಯ 3 ವಾ ವಚನ 11:4, 17:3-4 23:34; 24:47; ವರಿ ಪ್ರಾಥನಾನಾ ಹುತಿ ಕವಸ. (ಲುಕ 3:21, 5:16, 6:12, 11:1-12, 22:32)
ಪಿಠಿಕೆ
1. ಲುಕ ತಿನು ಸುವಾರ್ತೆನಿ ವಳಕ ದಿವಸ ವರಿ ತೆ ಕಾ ಬರ್ದಾಡ್ಯೊಸ. ಕೈನ ವಿವರಣೆ ಕವಸ. 1:1-4
2. ತೆ ಥಯಲ್ಪರ ತೆ ಯೆಸುನು ಹುಟ್ಟಲ ವರಿ ತೆ ಸೆವೆನಾ ಹುತಿ ಕಿಮ್ಮ ತಯ್ಯಾರ ಥಯೊ ಕವಾನು ಕವಸ. 1:5—4:13
3. ಬಿಜಿಯೊ ರ‍್ಹಯಲ ಸುವಾರ್ತೆಮಾ ಎ ಘನ್ನುಮ್ಹೊಟಿ ರ‍್ಹಯಲ ಭಾಗ ವ್ಹೈ. ಲಕ್ಕಾ ಲುಕ ಯೆಸು ಕರಲ ಕಾಮೊನಾ ಹುತಿ ಕವಸ ಖಾಸ ಕರಿನ ತೆ ಕರಲ ಅದ್ಭುತನಾ ಹುತಿ ವರಿ ತಿನು ಭೊದನೆನಾ ಹುತಿ ಕವಸ. 4:14—21:38
4. ಲಾಸ್ಟಮಾ ಬೆ ಅದ್ಯಾಯಮಾ ಅದ್ಯಾಯ ತೆ ಯೆಸು ಕಿಮ್ಮ ಮರ‍್ಯೊ ಕಿಮ್ಮ ಸಮಾದಿ ಕರ‍್ಯಾ ವರಿ ಮರಣಮಾತೊ ಕಿಮ್ಮ ಉಟ್ಯೊ ಕವಾನು ಕವಸ. 22—24
1
ಯೆಸುನಾ ಜಿವನ್ನಾ ಹುತಿ ಲುಕಾ ಬರ್ದಲ
1 ಸನ್ಮಾನ್ಯ ಥೆಯೊಫಿಲನ, ಹಮಾರಾ ವಚ್ಮಾ಼ ಥಯಲ ಸಂಗತಿಯೊ ವರಿ ಚರಿತ್ರೆ ತಿಳಸಾನಾಹುತಿ ಘನ್ನಾ ಜ಼ನಾ ಕೊಶಿಶ ಕರ‍್ಯಾಸ. 2 ಶುರುತಾಬಿ ತೆ ಸಂಗತಿಯೊ ಡೊಳೆ ದೆಕಲ ಕ್ಹುದಾನಿಯೊ ವಾತೊ ಕದಲವಾಲಾವೊನಾ ಮ್ಹೊಡೆ ಹಮೆ ಐಕಲ ಸಂಗತಿಯೊ ತ್ಯುನೆ ಬರ್ದ್ಯಾಸ. 3 ತಿನಾಹುತಿ ಹರಿಯಕ್ಕ ಸಂಗತಿಯೊ ಶುರುತಿಬಿ ಮಿಜ಼ ಮ್ಹೈನತ ಕರಿನ ಒದಿ ಬರ್ದಿನ ತಿಳದಿಲಿದಲ ಹುತಿ ತ್ಯುನೆ ಎ ಕ್ಹಾರು ತುನೆ ಯಕ್ಕ ಲೆವಲ (ಸಂವಾ) ತಿಳಸಾನಾ ಹುತಿ ಪುಸ್ತಕನಾ ರುಪಮಾ ಬರ್ದಿನ ಮ್ಹೆಲ್ಯೊಸ. 4 ತುನೆ ಕದಲ ಉಪದೆಶ ಕ್ಹರಿನಿಯೊ ವ್ಹೈ ಕೈನ ಇನಾಹುತಿ ಕ್ಕಲಿಯರ ರ‍್ಹವಾದೆ.
ಬಾಪ್ತಿಸ್ಮಾ ದಿಲಾವಾಲೊ ಥಯಲ ಯೊಹಾನ ಹುಟ್ಟಾನಾ ಹುತಿ ಕದಲ
5 ಯುದಾಯನೊ ರಾಜೊ಼ ಥಯಲ ಹೆರೊದನಾ*1:5 ಹೆರೊದನು ನಾಮ 5 ವಚನಮಾ ನ್ಹ್ಯಾ ಮಹಾ ಹೆರೊದ ವರಿ ಹೆರೊದನ ದಿಕ್ರಾನಾ ಟೈಮಾ ಯೆಸು ಕ್ರಿಸ್ತನೆ ಶಿಲುಬುಪರ ಘಾಲ್ತಾಮಾ ತೆ ಟೈಮ್ಮಾ ವ್ಹತ್ತೊ. ಕಾಲಮಾ ಅಭಿಯನ್ನಾ ಆರೊನನಿ ಒಸಮಾ ಮಳಲ ಜಕರಿಯಾ ಕವಾಲೊ ಯಕ್ಕ ಯಾಜಕ ವ್ಹತ್ತೊ. †1:5 ಯಾಜಕ ಕದ್ಯಾಮ ಕ್ಹುದಾನಿ ಸನ್ನಿದಿಮಾ ಬಲಿ ದಿವಾಲಗಾಡಾಲೊ ವರಿ ಪದ್ದತ ಕರಾಲೊ ತಿನಿ ಬೈಕೊ ಯಾಜಕೊನಿ ಒಸವಾಲಿ ವ್ಹತ್ತಿ. ತಿನು ನಾಮ ಎಲಿಸಬೆತ ವ್ಹತ್ತು. 6 ತ್ಯುನೆ ಕ್ಹರಿಮಾಜ಼ ಕ್ಹುದಾನಿ ನಜ಼ರಮಾ ಚೊ಼ಕಾ ಥೈನ ವ್ಹತ್ತಾ. ಭಂಬಿಜ಼ನಾ ಕರ್ತಾನಿಯೊ ಕ್ಹಾರಿಯೊ ಆಗನ್ಯಾ ವರಿ ನಿಯಮೊ ನಿಶ್ಠೆ ಕಾಯ್ದಿಲಿನ ತಪ್ಪ ನೈಸೊ ಕರಾಲಾ ರ‍್ಹೈನ ವ್ಹತ್ತಾ. 7 ತೆನೈಸೊ ಎಲಿಸಬೆತನೆ ವರಿ ಜಕರಿಯಾನೆ ಬಚ್ಚಾ಼ನ್ಹೊತಾ; ಕಾಕದ್ಯಾಮ ಎಲಿಸಬೆತ ಗ್ವಡ್ಡ ವ್ಹತ್ತಿ. ಎನೈಸೊ ತ್ಯುನೊನೆ ಘನ್ನಿ ವೈಸ್ ಥೈತಿ.
8 ಯಕ್ಕ ದಿನ್ನ ಜಕರಿಯಾನಿ ಒಸನಿ ಪಾಳಿ ಆತಾಮಾ, ತೆ ಕ್ಹುದಾನಿ ಸನ್ನಿಧಿಮಾ ಯಾಜಕ ಥೈನ ಸೆವೆ ಕರಾಡೊತೊ. 9 ಕ್ಹುದಾನಿ ಸನ್ನಿಧಿಮಾ ಯಾಜಕೊ ಉದನೊ ಧವಾಂಡೊ ದಿವಾಹುತಿ ತಿವ್ನಿ ಪದ್ದತಿಲಿಂಗತ ಚಿಟಿಯೊ‡1:9 ಚಿಟಿಯೊ ಘಾಲಾನು ಕದ್ಯಾಮ ಮನಕ್ಹೊ ಕಯೊಬಿ ಫೈಸಲೊ ಲ್ಯುಕದ್ಯಾಮ ಚಿಟಿಯೊ ಘಾಲ್ತಾತಾ. ವರಿ ತೆ ಚಿಟಿಯೊ ಘಾಲ್ತಾಮಾ ತ್ಯುನೆ ಕಯು ಸಾಮನ ಲೆತಾತಾ ಕವಾನು ಗ್ವತ್ತ ನತ್ತಿ. ತ್ಯುನೆ ಲಿವಾನು ಸಾಮನ ತ್ಯುನಾ-ತ್ಯುನಾ ನಾಮೊ ಬರದತಾತಾ. ತೆ ಚಿಟಿಯೊಮಾನು ಯಕ್ಕ ಕಾಡಿನ ದೆಕ್ತಾತಾ. ಘಾಲ್ತಾಮಾ ತಿಮಾ ಜಕರಿಯಾನು ನಾಮ ಐಯು. 10 ತಿನಾಹುತಿ ಜಕರಿಯಾ ಕ್ಹುದಾನಿ ಸನ್ನಿದಿಮಾ ಗೈನ ಉದನೊ ಧವಾಂಡೊ ದೆತಾ ಟೈಮಾ ಮನಕ್ಹೊನು ಗುಂಪ ಭಾರಾಜ಼ ರ‍್ಹೈನ ಕ್ಹುದಾನೆ ಪ್ರಾಥನಾ ಕ§1:10 ಯಾಜಕ ಧರಮನೆ ಸಂಭಂದ ರ‍್ಹಯಲ ನಾಯಕ ವ್ಹೈ. ಇನು ಕಾಮ ಸು ವ್ಹೈ ಕದ್ಯಾಮ ಕ್ಹುದಾನೆ ಬಲಿಯೊ ದಿವಾಲೊ ವ್ಹೈ. ಹೆರೊದನಿರಾಡ್ಯಾತಾ.
11 ತೆಳಾಮಾ ಕ್ಹುದಾನೆ ಉದನೊ ಧವಾಂಡೊ ದಿವಾನಿ ಜ಼ಗಾನಾ ಸಿದಾ ಬಗಲ ಜಕರಿಯಾನೆ ದೆವದುತ*1:11 ಗ್ರಿಕ ಪುಸ್ತಕಮಾ ದೆವದುತನೆ ಕ್ಹುದಾನಿ ವಾತ ಕವಾಲೊ ವ್ಹೈ. ದೆವದುತ ಆತ್ಮಾ ವ್ಹೈ ವರಿ ಕ್ಹುದಾನೊ ಸೆವಕ ವ್ಹೈ. ಕೆಳಾಮಾಬಿ ಯಕ್ಕೆಬ ಮನಕ್ಹೊನೆ ಕ್ಹುದಾನಿ ವಾತ ಕವಾನೆ ವಳಾವಸ. ಹುಬ್ರಯಲ ದಿಕ್ಹ್ಯು. 12 ಜಕರಿಯಾ ತಿನೆ ದೆಕಿನ ಘಾಬ್ರೊಥೈನ ಭುಚ್ಕ್ಕಯೊ. 13 ವರಿ ತೆ ದುತ ತಿನೆ ಜಕರಿಯಾ, ಭುಚ್ಕು಼ನಕೊ; ತಾರಿ ಪ್ರಾಥನಾ ಕ್ಹುದಾ ಐಕ್ಯೊಸ; ತಾರಿ ಬೈಕೊ ಎಲಿಸಬೆತ ಯಕ್ಕ ಪಟ್ಟೊ ಜ಼ನ್ನಿನ ತುನೆ ದಿವಸ. ತು ತಿನೆ ಯೊಹಾನ ಕೈನ ನಾಮ ಮ್ಹೆಲು. 14 ತೆ ಹುಟ್ಟಲಹುತಿ ತುಮೊನೆ ಘನ್ನಿ ಖುಶಿ ಮಳಸ; ವರಿ ತೆ ಹುಟ್ಟಲಹುತಿ ಘನ್ನಾ ಮನಕ್ಹೊಮಾ ಖುಶಿ ಥಾವಸ. 15 ಯೊಹಾನ ಕರ್ತಾನಿ ನಜ಼ರಮಾ ಮ್ಹೊಟೊ ಮನಕ್ಹ ಥಾವಸ; ತೆ ದ್ರಾಕ್ಷಿಯೊನು ರಕ್ಹ ರ‍್ಹವಾದೆ ವರಿ ಕಯುಬಿ ನಶಾನು ರಕ್ಹ ರ‍್ಹವಾದೆ ತೆ ಪಿತೊಜ಼ ನೈ; ಯೊಹಾನ ಹುಟ್ಟಲ ದಿನತೊಬಿ ತಿಮಾ ಪವಿತ್ರ ಆತ್ಮಾ†1:15 ಪವಿತ್ರ ಆತ್ಮಾ ಕದ್ಯಾಮ ಕ್ಹುದಾನಿ ಆತ್ಮಾ ವ್ಹೈ. ಪವಿತ್ರ ಆತ್ಮಾ ಬಾ ಥಯಲ ಕ್ಹುದಾನಾ ಕ್ಹಾತೆ ರ‍್ಹಯಲ ವಾಲೊ ವರಿ ತಿನಾ ದಿಕ್ರಾನಾ ಕ್ಹಾತೆ ರ‍್ಹಯಲವಾಲೊ ವ್ಹೈ ತೆ ಜ಼ಲಮ ರ‍್ಹಯಲ ಆತ್ಮಾ ವ್ಹೈ. ತಿನೆ ಅಂಗ ಕವಾನು ನತ್ತಿ ತೆ ಪರಿಶುದ್ಧ ವ್ಹೈ ತಿಮಾ ಪಾಪ ನತ್ತಿ. ರ‍್ಹವಸ. 16 ತೆ ಇಸ್ರಾಯಲನಾ ಘನ್ನಾ ಮನಕ್ಹೊನೆ ತ್ಯುನೊ ಕ್ಹುದಾ ಥಯಲ ಕರ್ತಾಕನ ಲಾವಸ. 17 ವರಿ ತೆ ಕ್ಹುದಾನೊ ದುತ ಥೈನ ಅಗೊ ಜಾ಼ವಸ. ತಿನೆ ಪ್ರವಾದಿ ಥಯಲ ಎಲಿಯಾನಿಯೊ ಚ್ಯಾಳಿಯೊ ವರಿ ಶಕ್ತಿಯೊ ಯೊಹಾನನೆ ಮಳಸ; ಬಾಪೊನೆ ದಿಕ್ರಾವೊನಾ ವಚ಼ಮಾ ಸಮಾದಾನ ದಿಲಾವಸ; ನಿತಿನೈಸೊ ವಾಲಾವೊನೆ ನಿತಿವಂತನು ಗ್ಯಾನ ಸಿಕ್ಕಲಾವಸ್; ವರಿ ಮನಕ್ಹೊನೆ ಕ್ಹುದಾನಾ ಹುತಿ ತಯ್ಯಾರ ಕರಸ" ಕದ್ಯೊ.
18 ಜಕರಿಯಾ ತೆ ಕ್ಹುದಾನಾ ದುತನೆ"ತು ಕವಾನು ಕ್ಹರಿ ವ್ಹೈ ಕೈನ ಸು ವಳಕ ಛೆ? ಮಿ ಗಡಿಯೊ ಥೈಗಯೊಸ ವರಿ ಮಾರಿ ಬೈಕೊನೆ ಬಿ ವೈಸ ಥೈಗೈಸ "ಕದ್ಯೊ.
19 ತೆಳಾಮಾ ತೆ ದೆವದುತ "ಮಾರು ನಾಮ ಗಬ್ರಿಯೆಲ ವ್ಹೈ. ಮಿ ಕ್ಹುದಾ ಕನ ರ‍್ಹವಾಲೊ ವ್ಹೈ. ವರಿ ಮಿ ಕ್ಹುದಾನಿಯೊ ವಾತೊ (ಸಂದೆಶ) ಮನಕ್ಹೊಕನ ಕವಾಲೊ ವ್ಹೈ, ವರಿ ಎ ಚೊ಼ಕಿ ವಾತ ಕವಾನಾ ಹುತಿ ಕ್ಹುದಾ ಮನೆ ತುಕನ ಮೊಕ್ಕಲ್ಯೊಸ. 20 ಎ ಮಾರಿಯೊ ವಾತೊ ಕರೆಟ್ಟ ಟೈಮಾ ಪುರಾ ಥಾವಸ; ಎನೈಸೊ ತು ಎ ನೈ ನಂಬಲಕ್ಹು ಎಕ್ಹಾರು ಪುರಾಥಾವಾನು ದಿನ್ನಲಕ್ಕಾ ಕಿಕನಜ಼ ಸು ಕದ್ಯಾವಾಚಿ ಮುಕೊ ಥೈನ ರ‍್ಹಶಿ ಕದ್ಯೊ.
21 ವರಿ ಜಕರಿಯಾನಾ ಹುತಿ ಭಾರಾ ಕೈದತಾ ಹುಬ್ರಯಲ ಮನಕ್ಹೊ ದೆವಾಲಯಮಾ‡1:21 ದೆವಾಲಯ ಕದ್ಯಾಮ ಯೆರುಸೆಲೆಮ್ಮಾ ರ‍್ಹಯಲ ದೆವಾಲಯ ವ್ಹೈ ನೈತೊ ಮ್ಹೊಟು ಭಾಂದಲ ದೆಕಾಡಸ ದೆವಾಲಯಮಾ ಯಹುದ್ಯೊ ಆರಾಧನೆ ಕರಸ ನವು ವಡಂಬಡಿಕೆ ಕಾಲ್ಮಾ ಯೆರುಸೆಲೆಮನು ದೆವಾಲಯ ಮ್ಹೊಟಿಯೊ ಗೊಡಿಯೊಕ್ಹು ಭಾಂದ್ಯಾಸ. ತೆ ವಕ್ಹತ ಕರಲಹುತಿ ಮನಕ್ಹೊ ಘಾಬ್ರಾಥಯಾ. 22 ತೆಕ್ಲಾಮಾಜ಼಼ ಜಕರಿಯಾ ದೆವಾಲಯಮಾತೊ ಭಾರೊ ಆತಾಮಾ ಮನಕ್ಹೊನಾ ಕ್ಹಾತೆ ಸುಜ಼ ಬೊಲ್ಯಾವಾಚಿ ರ‍್ಹತಾಮಾ ಮನಕ್ಹೊ ಇನೆ ದೆವಾಲಯಮಾ ಕ್ಹುದಾ ಕಯೊಬಿ ಯಕ್ಕ ದರ್ಶನ ದಿದ್ಯೊಸ. ಕೈನ ಮನಕ್ಹೊ ತಿಳದಿಲಿನ. ತೆಳಾಮಾತೊಜ಼ ಜಕರಿಯಾ§1:22 ದರ್ಶನ ಕದ್ಯಾಮ ಕಯೊಬಿ ಯಕ್ಕ ಮನಕ್ಹೊನೆ ಹತಕ್ಹು ಇಶಾರೊ ಕರತೊ ಮುಕೊಥೈನೆಜ಼ ವ್ಹತ್ತೊ.
23 ಜಕರಿಯಾ ಯಾಜಕನಿ ಸೆವೆನಾ ದಿನೊ ಮುಗ್ದಲಪರ ತೆ ತಿನಾ ಘರೆ ಗೈಪಡ್ಯೊ. 24 ತೆ ದಿನೊ ಥಯಲಪರ ಜಕರಿಯಾನಿ ಬೈಕೊ ಎಲಿಸಬೆತ ಪಾಂಚ಼ ಮ್ಹ್ಯೆನಾ ಪೆಟೆ ರ‍್ಹ್ಯೆನ ಪಾಂಚ಼ ಮ್ಹ್ಯೆನಾ ಲಕ್ಕಾ ಘರಮಾತಿ ಭಾರಿ ಐ ನೈ. 25 ಎಲಿಸಬೆತ, ದೆಕೊ ಕರತಾ ಮಾರಾಹುತಿ ಹವು ಮ್ಹೊಟು ಕಾಮ ಕರ‍್ಯೊಸ "ಮಾರಾ ಮನಕ್ಹೊನಾ ವಚ಼ಮಾ ಮಪರ ರ‍್ಹಯಲ ಯಕ್ಕ ಕೆಟ್ಟ ನಾಮ ಕ್ಹು ವಚಾ಼ಡ್ಯೊಸ" ಕದಿ.
ಯೆಸು ಕ್ರಿಸ್ತ ಹುಟ್ಟಾನಾ ಹುತಿ ಕದಲ
26 ಎಲಿಸಬೆತ ಛೆ ಮ್ಹ್ಯೆನಾ ಪೆಟೆ ರ‍್ಹತಾಮಾ ಕ್ಹುದಾ ತಿನಾ ಗಬ್ರಿಯೆಲ ಕವಾನಾ ದುತನೆ ಗಲಿಲಾಯ ಕವಾನಾ ಪ್ರಾಂತ್ಯಮಾ ರ‍್ಹಯಲ ನಜ಼ರೆತೆ ಕವಾನಾ ಗಾಮ್ಮಾ ರ‍್ಹಯಲ ಜಾಂಜಿಮಾನ ಚೊ಼ಕ್ರಿಕನ ವಳಾಯೊ. ತಿನೆ ಕಯಾಜ಼ ದಾಣಗಾನಾ ಕ್ಹಾತೆ ಸಂಬದ ನ್ಹೊತು. 27 ತಿನೆ ದಾವಿದನಾ ಖಾಂದಾನವಾಲೊ ಥಯಲ ಯೊಸೆಫನಾ ಕ್ಹಾತೆ ನಾತ್ರು ಥೈತು. ತಿನು ನಾಮ ಮರಿಯಳ ವ್ಹತ್ತು. 28 ದೆವದುತ ತಿನಾ ಕ್ಹಾಮೊ ಐನ "ಕ್ಹುದಾನೊ ಆಶಿರ್ವಾದ ವ್ಹಂದಲವಾಲಿ. ತುನೆ ಚೊ಼ಕು ಥಾವಾದೆ ಕರತಾ ತಾರಾ ಕ್ಹಾತೆ ಛೆ "ಕದ್ಯೊ.
29 ದೆವದುತನಾ ವಾತೊ ಐಕಿನ ಘನ್ನಿ ಗಲಿಬಿಲಿ ಥೈನ ಎ ಕೆವೊ ಆಶಿರ್ವಾದ ವ್ಹೈ ಕೈನ ವಿಚಾರ ಕರತಿ ಘಾಬ್ರಿ ಥೈ. 30 ದೆವದುತ ತಿನೆ "ಮರಿಯಳ, ಭುಚ್ಕು಼ನಕೊ. ಕ್ಹುದಾ ತುನೆ ಘನ್ನಿ ಕೃಪಾ ದಿದ್ಯೊಸ. 31 ಐಕ! ತು ಪೆಟೆ ರ‍್ಹೈನ ಯಕ್ಕ ಪಟ್ಟೊ ಜ಼ನ್ಸಿ. ತು ತಿನು ನಾಮ "ಯೆಸು "ಕೈನ ಮ್ಹೆಲು. 32 ತೆ ಮ್ಹೊಟೊ ಮನಕ್ಹ ಕೈನ ಕವೈಲಿವಸ. ಎನೈಸೊ ಕ್ಹುದಾ ಥಯಲ ಕರ್ತಾನು ದಿಕ್ರೊ ಕವೈಲಿವಸ. ವರಿ ಕ್ಹುದಾ ತಿನೆ ರಾಜೊ಼ ಥಯಲ ದಾವಿದನಾ ಲಿಂಗತ ರಾಜೊ಼ ಕರಸ. 33 ತೆ ಯಾಕೊಬನಾ ಖಾಂದಾನವಾಲಾವೊಪರ ಕೆಳಾಮಾಬಿ ಅದಿಕಾರ (ಹಕ್ಕ) ಚ಼ಲಾವಸ; ತಿನಿ ಯಕ್ಕ ರಾಜ್ಯನೆ ಅಂತ್ಯ ನತ್ತಿ. ಕದ್ಯೊ.
34 ಮರಿಯಳ ದೆವದುತನೆ "ಎ ಕಿಮ ಥಾವಸ? ಮಿ ಹಜು಼ನ ಹಿವಾ ನತ್ತಿ ಕರಲಿದಿತೊ" ಕೈನ ಕದಿ.
35 ದೆವದುತ ಮರಿಯಳನೆ ಪವಿತ್ರ ಆತ್ಮಾ ತುಪರ ಆವಸ. ಕ್ಹಾರಾವೊತಿ ಮ್ಹೊಟೊ ರ‍್ಹಯಲ ಕ್ಹುದಾನಿ ತಾಕತನಿ ಛವ್ಲಿ ತುಪರ ಆವಸ. ತಿನಾ ಹುತಿ ಹುಟ್ಟಾನು ಪವಿತ್ರ ಬಚ್ಚು಼ ಕ್ಹುದಾನೊ ದಿಕ್ರೊ "ಕವೈಲಿವಸ. 36 ಎನೈಸೊ ತಾರು ಕಳಬಳ ಥಯಲ ಎಲಿಸಬೆತ ಛೆತೊ. ತಿನೆ ವೈಸ ಥೈತಬಿ ತೆ ಯಕ್ಕ ಪಟ್ಟೊ ಜ಼ನ್ನಸ. ಬಚ್ಚಾ಼ನತ್ತಿ ಕೈನ ಮನಕ್ಹೊನಾ ಹತೆ ಕವೈಲಿದಲವಾಲಿ ತೆ ಹಮ್ನಾ ಛೆ ಮ್ಹ್ಯೆನಾ ಪೆಟೆ ಛೆ. 37 ಕಾಕದ್ಯಾಮ ಕ್ಹುದಾನಾ ಹತೆ ನೈ ಥಾವಾನು ಸುಜ಼ ನತ್ತಿ ಕದ್ಯೊ.
38 ತೆಳಾಮಾ ಮರಿಯಳ"ಮಿ ಪ್ರಭುನಿ ದಾಸಿ ವ್ಹೈ. ವರಿ ತು ಕದಲ ತಿಮ್ಮಜ಼ ಥಾವಾದೆ"ಕದಿ. ತೆಳಾಮಾ ದೆವದುತ ತ್ಯಾಂತೊ ಗೈ ಪಾಡ್ಯೊ.
ಮರಿಯಳ ಎಲಿಸಬೆತನೆ ಮಳಲ
39 ತೆಳಾಮಾಜ಼ ಮರಿಯಳ ಉಟಿನ ಗಡಬಡೆ ಯುದೆಯಮಾ ರ‍್ಹಯಲ ಡೊಂಗರೊನಾ ಪ್ರದೆಶಮಾ ರ‍್ಹಯಲ ಗಾಮೆ ಗೈ. 40 ತ್ಯಾ ಜಕರಿಯಾ ಕವಾಲಾನಾ ಘರಮಾ ಗೈನ ಎಲಿಸಬೆತನಾ ಗಳೆ ಮಳಿನ ಹತೊಜೊ಼ಡಿ. 41 ಎಲಿಸೆಬೆತ ಮರಿಯಳನೊ ಗಳೊ ಐಕ್ತಾಮಾ ಎಲಿಸಬೆತನಾ ಪೆಟಮಾ ರ‍್ಹಯಲ ಬಚ್ಚು಼ ಖುಶಿ ಥೈನ ವದ್ಯಾಡ್ಯು. ತೆಳಾಮಾ ಎಲಿಸಬೆತ ಪವಿತ್ರ ಆತ್ಮಾಕ್ಹು ಭರಿನ 42 ವರಿ ಜೊ಼ರ ವದ್ರಿನ ಅಮ್ಮ ಕದಿ" ಕ್ಹಾರಿಯೊ ಬಾಕ್ಡಿಯೊಮಾತಿ ಕ್ಹುದಾನೊ ಘನ್ನೊ ಆಶಿರ್ವಾದ ವ್ಹಂದಿಲಿದಲವಾಲಿ. ವರಿ ತಾರಾ ಮುಲಕ ಹುಟ್ಟಾನು ಬಚ್ಚು಼ ಕ್ಹುದಾ ಆಶಿರ್ವಾದ ದಿದಲ ವ್ಹೈ. 43 ಮಾರಾ ಪ್ರಭುನಿ ಯಾ ಥಾವಾಲಿ ಮಕನ ತು ಆಯಲ ಮನೆ ಕೆಕ್ಲೊ ಚೊ಼ಕೊ ನಸಿಬ ವ್ಹೈ! 44 ದೆಕ ತಾರೊ ಗಳೊ ಮಾರಾ ಕಾನೆ ಪಡ್ತಾಮಾಜ಼ ಮಾರಾ ಪೆಟಮಾ ರ‍್ಹಯಲ ಬಚ್ಚು಼ ಖುಶಿಕ್ಹು ವದ್ಯಾಡ್ಯು. 45 ಪ್ರಭು ತುನೆ ಕದಲ ವಾತೊ ಪುರಾ ಥಾವಸಜ಼ ಕೈನ ನಂಬಲವಾಲಿ ತು ಧನ್ಯ ವ್ಹೈ..
ಮರಿಯಳ ಕ್ಹುದಾನೆ ಸ್ತುತಿ ಕರಲ
46 ತೆಳಾಮಾ ಮರಿಯಳ,
"ಮಾರೊ ಜ಼ಲಮ ಪ್ರಭುನೆಜ಼ ಸ್ತುತಿ ಕರಸ"
47 ಮಾರಿ ಆತ್ಮಾ ಮಾರೊ ರಕ್ಷಕ ಥಯಲ ಕ್ಹುದಾನಾ ಹುತಿ ಖುಶಿ ಥಯುಸ್ಸ.
48 ಕ್ಹುದಾ ತಿನಿ ದಾಸಿನಿ
ದಿನಸ್ತಿತಿ ದೆಕ್ಯೊಸ. ಆಜ಼ತಾಜ಼ ಕ್ಹಾರಾ
ಮನಕ್ಹೊ ಮನೆ ಧನ್ಯ ವ್ಹೈ ಕವಸ.
49 ತಿನಾಹುತಿ ಸರವಶಕ್ಕತ ಥಯಲ ಕ್ಹುದಾ ಮನೆ ಮ್ಹೊಟೊ ಉಪಕಾರ ಕರ‍್ಯೊಸ.
ತಿನು ನಾಮ ಪರಿಶುದ್ಧ ವ್ಹೈ.
50 ಕ್ಹುದಾನಾ ಭೆಮಾ ವರಿ ಭಕ್ಕತಿಮಾ ರ‍್ಹಯಲವಾಲಾವೊಪರ ತಿನಿ ಮರಗಾ
ಕೆಳಾಮಾಬಿ ತ್ಯುನೊಪರ ರ‍್ಹವಸ.
51 ತೆ ತಿನಿ ತಾಕತಕ್ಹು ಸ್ವಕ್ಕ ರ‍್ಹಯಲವಾಲಾವೊನಾ
ತ್ಯುನು ಸ್ವಕ್ಕ ಹಾಳ ಕರಿಪಾಡಸ.
52 ಕ್ಹುದಾ, ಸ್ವಕ್ಕ ರ‍್ಹಯಲವಾಲಾ ಅದಿಪತಿಯೊನೆ ತ್ಯುನೆ ಯಕ್ಕ ಜ಼ಗಾತೊ ಉತಾರಿನ.
ತೆನೈಸೊ ಕ್ಹುದಾನೊ ಭೆ ವರಿ ಭಕ್ತಿ ರ‍್ಹಯಲ
ವಾಲಾವೊನೆ ಚೊ಼ಕಿ ಜ಼ಗಾ ಹುಬ್ರಾಡಸ.
53 ತೆ ಭುಕ್ಕಾ ರ‍್ಹಯಲವಾಲಾವೊನಾ ಚೊ಼ಕು ರ‍್ಹಯಲ ಖಲೈನ,
ತೆನೈಸೊ ಆಸ್ತಿರಹೆವಾಲಾವೊನೆ ಖಾಲಿ ಹತೆ ಮೊಕ್ಲಿಪಾಡಸ.
54 ಕ್ಹುದಾ ಅಪ್ನಾ ಪುರ್ವಜೊನೆ ವಾತದಿದಲ ಪುರಾ ಕರ‍್ಯೊಸ.
ಅಪ್ನೊ ಮುಲ ಪಿತಾ ಥಯಲ ಅಬ್ರಾಹಮನಾ ಖಾಂದಾನವಾಲಾವೊನೆ ಕೆಳಾಮಾಬಿ
55 ಮರಗಾ ದೆಕಾಡು ಕೈನ ತಿನಾ ಸೆವಕೊ ಥಯಲ
ಅಬ್ರಹಾಮ ಇಸ್ರಾಯೆಲನಾ ಮನಕ್ಹನೆ ಹತ ಧರ‍್ಯೊಸ ಕದಿ.
56 ಮರಿಯಳ ಕಮ ಜಾಸ್ತ ತನ ಮ್ಹ್ಯೆನಾ ಎಲಿಸಬೆತನಾ ಕ್ಹಾತೆ ರ‍್ಹ್ಯೆನ ಮರಿಯಳ ತಿನಾ ಘರೆ ಗೈ.
ಬಾಪ್ತಿಸ್ಮಾ ದಿಲಾವಾಲೊ ಯೊಹಾನ ಹುಟ್ಟಲ
57 ಎಲಿಸಬೆತನೆ ದಿನೊ ಭರಿನ ಯಕ್ಕ ಪಟ್ಟೊ ಜ಼ನ್ನಿ. 58 ಕ್ಹುದಾ ಎಲಿಸಬೆತನೆ ಆಶಿರ್ವಾದ ದಿದಲ ಗ್ವತ್ತ ಥೈನ ತಿನಾ ಕಳಬಳ ವರಿ ಆಜು಼ ಬಾಜು಼ವಾಲಾ ತಿನಾ ಕ್ಹಾತೆ ಮಳಿನ ಘನ್ನಾ ಖುಶಿ ಥಯಾ.
59 ಪಟ್ಟೊ ಹುಟ್ಟಿನ ಆಟ ದಿನ್ನ ಥಾತಾಮಾ ತ್ಯುನೆ ತಿನೆ ಸುನ್ನತಿ ಕರಾಹುತಿ ಲಾಯಾ. ತ್ಯುನೆ ತೆ ಪಟ್ಟಾನು ನಾಮ ತಿನಾ ಬಾನು ನಾಮ ಜಕರಿಯಾ ಕೈನ ಮ್ಹೆಲು ಕೈನ ವ್ಹತ್ತು. 60 ತೆನೈಸೊ ತೆ ಪಟ್ಟಾನಿ ಯಾ ತೆ ನಾ*1:60 ಮಿ "ನಕೊ! ತಿನೆ ಯೊಹಾನ ಕೈನ ನಾಮ ಮ್ಹೆಲೊ "ಕದಿ.
61 ತ್ಯಾ ಆಯಲವಾಲಾ ಮನಕ್ಹೊ ಎಲಿಸಬೆತನೆ "ತಾರಾ ಖಾಂದಾನಮಾ ಕಿನುಜ಼ ಎ ನಾಮ ನತ್ತಿತೊ "ಕದ್ಯಾ. 62 ಎ ಪಟ್ಟಾನೆ ಸು ನಾಮ ಮ್ಹೆಲು ಕೈನ ಸ್ವನ್ನಿ ಕರಿನ ತಿನಾ ಬಾನೆ ಪುಚ್ತಾ಼ಮಾ.
63 ತೆಳಾಮಾ ಜಕರಿಯಾ ಪಾಟಿ ಮಂಗೈನ "ಯೊಹಾನಜ಼ "ಮ್ಹೆಲೊ ಕೈನ ಬರ್ದಿನ ದೆಕಾಡ್ಯೊ ತಿನಾ ಹುತಿ ಕ್ಹಾರಾ ಮನಕ್ಹೊ ಘಾಬ್ರಾಥಯಾ. 64 ತೆಳಾಮಾಜ಼ ಜಕರಿಯಾನೆ ಬೊಲಾನಿ ತಾಕತ ಮಳಿ ತೆಳಾಮಾ ತೆ ಕ್ಹುದಾನಿ ಸ್ತುತಿ ಕರ‍್ಯೊ. 65 ಎ ಕ್ಹಾರು ಐಕಿನ ಆಜು಼ಬಾಜು಼ವಾಲಾ ಭುಚ್ಕ್ಕಯಾ. ವರಿ ಎ ಕ್ಹಾರಿಯೊ ವಿಚಾರೊ ಹುತಿ ಯುದಾಯಮಾನಾ ಮನಕ್ಹೊ ಬೊಲ್ಲಿವಾಡ್ಯಾತಾ. 66 ಐಕಲವಾಲಾ ಕ್ಹಾರಾ ಮನಕ್ಹೊ "ಎ ಪಟ್ಟೊ ಮ್ಹೊಟೊ ಥಯಲ್ಪರ ಕೆವೊ ಥಾವಸ ಕೈನ? ತಿಳ್ದಿನ ತ್ಯುನೆ ಮನಸ್ಸಮಾ ಮ್ಹೆಲ್ಲಿದ್ಯಾ ವರಿ ಕ್ಹುದಾನಿ ತಾಕತ ತಿಪರ ವ್ಹತ್ತಿ.
ಜಕಿರಿಯಾ ಪ್ರವಾದನೆ ಕರಲ
67 ಪಾಚಲ್ತೊ ಯೊಹಾನನೊ ಬಾ ಥಯಲ ಜಕರಿಯ ಪವಿತ್ರ ಆತ್ಮಾಕ್ಹು ಭರಿನ ಕ್ಹುದಾನಿಯೊ ವಾತೊ ಕದ್ಯೊ.
68 "ಇಸ್ರಾಯಲನಾ ಮನಕ್ಹೊನೊ ಕ್ಹುದಾ ಥಯಲ ಕರ್ತಾನೆ ಸ್ತೊತ್ರಾ
ತೆ ತಿನಾ ಮನಕ್ಹೊನಾ ಹುತಿ ಆಯೊ ವರಿ ತೆ
ಮನಕ್ಹೊನೆ ಛೊಡಾವಾನೆ ಆಯೊ.
69 ಕ್ಹುದಾ ತಿನೊ ಸೆವಕ ಥಯಲ ದಾವಿದನಾ ಖಾಂದಾನತೊ
ಅಪ್ನಾ ಹುತಿ ಯಕ್ಕ ಮ್ಹೊಟಾ ರಕ್ಕಷಕನೆ ಅಪೊನೆ ದಿದ್ಯೊಸ.
70 ಎ ಕ್ಹಾರು ತೆ ಪುರ್ವಕಾಲನಾ ತಿನಾ ಪವಿತ್ರ ಪ್ರವಾದಿನಾ ಮ್ಹೊಡೆ ಕವಾಲಗಾಡ್ಯೊಸ.
71 ಕ್ಹುದಾ ಅಪ್ನೊನೆ ಅಪ್ನಾ ದುಶ್ಮನೊಕ್ಹು ವಚಾ಼ಡ್ಯೊಸ. ವರಿ ಅಪೊನೆ ನೈ
ಶೆರಾಲಾವೊಕ್ಹು ವಚಾ಼ಡ್ಯೊಸ.
72 ಕ್ಹುದಾ ಅಪೊನೆ ಮರಗಾ ದಿವಾ ಹುತಿ ಅಪ್ನೊ ಪಿತೃ
ಥಯಲ ಅಬ್ರಹಾಮನೆ ಪವಿತ್ರ ವಾತ ದಿದಲ ಶೆ ಮ್ಹೆಲ್ಯೊಸ.
73 ಕ್ಹುದಾ ಅಪ್ನೊ ಪಿತೃಥಯಲ ಅಬ್ರಹಾಮನೆ ವಾತ ದಿದಲಲಿಂಗತ ಕರ‍್ಯೊಸ.
74 ತೆ ಅಪೊನೆ ದುಶ್ಮನೊಕ್ಹು ವಚಾ಼ಡಾನೆ ವಾತ ದಿದ್ಯೊತೊ.
ವರಿ ತೆ ಕಯುಜ಼ ಭೆವಾಚಿ ಆರಾಧನಾ ಕರಾನೆ ವಾಟ ಕರಿನ ದಿದ್ಯೊ.
75 ಇನಾಹುತಿ ಅಪೆ ತಿನಾ ಕ್ಹಾಮಾ ಅಪ್ನಿ ಜಿವ್ತಾ ರ‍್ಹಯಲ ಕ್ಹಾರಾ ದಿನೊ ತಿನಾ
ಕ್ಹಾಮಾ ಪರಿಶುದ್ಧ ವರಿ ನಿತಿವಂತೊ ಥೈನ ರ‍್ಹೌ ಕೈನ ಉದ್ದೆಶ ವ್ಹತ್ತು.
76 ವರಿ ಜಕರಿಯಾ"ದಿಕ್ರಾ ತುತೊ ಮ್ಹೊಟೊ ಪ್ರವಾದಿ
ಕೈನ ಕವೈಲೆಶಿ. ತು ಕರ್ತಾನಾ ಕ್ಹಾಮೊ ಗೈನ ತೆ ಆವಾನಾ
ಟೈಮ ಲಕ್ಕಾ ತಿನಿ ವಾಟ ತಯ್ಯಾರ ಕರಶಿ.
77 ಪಾಪ ಮಾಫ ಥಯಾಮ ಯಕ್ಕಜ಼ ರಕ್ಷಣೆ ಥಾವಸ ಕವಾನು ತಿನಾ ಮನಕ್ಹೊನೆ ತಿಳಸ್ಸಿ.
78 ಅಪ್ನೊ ಕ್ಹುದಾ ಮರಗಾಲೊ ವ್ಹೈ ವರಿ ತೆ ಅಪ್ನೊಪರ ರಕ್ಕಷಣೆನು
ಉಜಾಲು ದಿವಾಲೊ ವ್ಹೈ.
79 ವರಿ ಅಂದಾರಾಮಾ ಜಿವ್ನಾ ಕರತಾ ರ‍್ಹಯಲ ವಾಲಾವೊನೆ ಮರಾನೊ ಭೆ
ರ‍್ಹಯಲವಾಲಾ ಮನಕ್ಹೊನೆ ಕ್ಹುದಾ ಆಸ್ರೊ ಕರಸ ವರಿ ತೆ ಅಪೊನೆ ಸಮಾಧಾನ ದಿವಸ.
80 ತೆ ಪಟ್ಟೊ (ಯೊಹಾನ) ಮ್ಹೊಟೊ ಥೈನ ಕ್ಹುದಾನಿ ಆತ್ಮಾ ಕ್ಹು ವರಿ ಅಂಗಕ್ಹು ಬೆಳದಿನ ಇಸ್ರಾಯಲನಾ ಮನಕ್ಹೊನೆ ಕ್ಹುದಾನಿಯೊ ವಾತೊ ಚಾಲು ಕರಾನಿ ದಿನ್ನ ಲಕ್ಕಾ ಕುನ್ನಜ಼ ರ‍್ಹವಾನೆ ಥಾಯೆನೈಸೊ ಜ಼ಗಾ ವ್ಹತ್ತೊ.

- ಲುಕ
- <
- 1
- >

*1:5 1:5 ಹೆರೊದನು ನಾಮ 5 ವಚನಮಾ ನ್ಹ್ಯಾ ಮಹಾ ಹೆರೊದ ವರಿ ಹೆರೊದನ ದಿಕ್ರಾನಾ ಟೈಮಾ ಯೆಸು ಕ್ರಿಸ್ತನೆ ಶಿಲುಬುಪರ ಘಾಲ್ತಾಮಾ ತೆ ಟೈಮ್ಮಾ ವ್ಹತ್ತೊ.

†1:5 1:5 ಯಾಜಕ ಕದ್ಯಾಮ ಕ್ಹುದಾನಿ ಸನ್ನಿದಿಮಾ ಬಲಿ ದಿವಾಲಗಾಡಾಲೊ ವರಿ ಪದ್ದತ ಕರಾಲೊ

‡1:9 1:9 ಚಿಟಿಯೊ ಘಾಲಾನು ಕದ್ಯಾಮ ಮನಕ್ಹೊ ಕಯೊಬಿ ಫೈಸಲೊ ಲ್ಯುಕದ್ಯಾಮ ಚಿಟಿಯೊ ಘಾಲ್ತಾತಾ. ವರಿ ತೆ ಚಿಟಿಯೊ ಘಾಲ್ತಾಮಾ ತ್ಯುನೆ ಕಯು ಸಾಮನ ಲೆತಾತಾ ಕವಾನು ಗ್ವತ್ತ ನತ್ತಿ. ತ್ಯುನೆ ಲಿವಾನು ಸಾಮನ ತ್ಯುನಾ-ತ್ಯುನಾ ನಾಮೊ ಬರದತಾತಾ. ತೆ ಚಿಟಿಯೊಮಾನು ಯಕ್ಕ ಕಾಡಿನ ದೆಕ್ತಾತಾ.

§1:10 1:10 ಯಾಜಕ ಧರಮನೆ ಸಂಭಂದ ರ‍್ಹಯಲ ನಾಯಕ ವ್ಹೈ. ಇನು ಕಾಮ ಸು ವ್ಹೈ ಕದ್ಯಾಮ ಕ್ಹುದಾನೆ ಬಲಿಯೊ ದಿವಾಲೊ ವ್ಹೈ. ಹೆರೊದನಿ

*1:11 1:11 ಗ್ರಿಕ ಪುಸ್ತಕಮಾ ದೆವದುತನೆ ಕ್ಹುದಾನಿ ವಾತ ಕವಾಲೊ ವ್ಹೈ. ದೆವದುತ ಆತ್ಮಾ ವ್ಹೈ ವರಿ ಕ್ಹುದಾನೊ ಸೆವಕ ವ್ಹೈ. ಕೆಳಾಮಾಬಿ ಯಕ್ಕೆಬ ಮನಕ್ಹೊನೆ ಕ್ಹುದಾನಿ ವಾತ ಕವಾನೆ ವಳಾವಸ.

†1:15 1:15 ಪವಿತ್ರ ಆತ್ಮಾ ಕದ್ಯಾಮ ಕ್ಹುದಾನಿ ಆತ್ಮಾ ವ್ಹೈ. ಪವಿತ್ರ ಆತ್ಮಾ ಬಾ ಥಯಲ ಕ್ಹುದಾನಾ ಕ್ಹಾತೆ ರ‍್ಹಯಲ ವಾಲೊ ವರಿ ತಿನಾ ದಿಕ್ರಾನಾ ಕ್ಹಾತೆ ರ‍್ಹಯಲವಾಲೊ ವ್ಹೈ ತೆ ಜ಼ಲಮ ರ‍್ಹಯಲ ಆತ್ಮಾ ವ್ಹೈ. ತಿನೆ ಅಂಗ ಕವಾನು ನತ್ತಿ ತೆ ಪರಿಶುದ್ಧ ವ್ಹೈ ತಿಮಾ ಪಾಪ ನತ್ತಿ.

‡1:21 1:21 ದೆವಾಲಯ ಕದ್ಯಾಮ ಯೆರುಸೆಲೆಮ್ಮಾ ರ‍್ಹಯಲ ದೆವಾಲಯ ವ್ಹೈ ನೈತೊ ಮ್ಹೊಟು ಭಾಂದಲ ದೆಕಾಡಸ ದೆವಾಲಯಮಾ ಯಹುದ್ಯೊ ಆರಾಧನೆ ಕರಸ ನವು ವಡಂಬಡಿಕೆ ಕಾಲ್ಮಾ ಯೆರುಸೆಲೆಮನು ದೆವಾಲಯ ಮ್ಹೊಟಿಯೊ ಗೊಡಿಯೊಕ್ಹು ಭಾಂದ್ಯಾಸ.

§1:22 1:22 ದರ್ಶನ ಕದ್ಯಾಮ ಕಯೊಬಿ ಯಕ್ಕ

*1:60 1:60

© 2023 TWFTW